अकसूमी मुद्रा
अकसूमी मुद्रा पूर्वी अफ़्रीका के अकसूम राज्य द्वारा जारी की जाती थी। इसका आरम्भ लगभग २७० ईसवी में रजा एन्दूबिस के राजकाल में हुआ। यह ७वीं सदी तक बनाई जाती रही लेकिन उसके बाद इसके सिक्कों का उत्पादन धीरे-धीरे कम होता गया। यह सिक्के सोने, चांदी या कांसे के बने होते थे और इनपर या तो गिइज़ भाषा में या फिर लाल सागर क्षेत्र में व्यापार के लिए प्रयोग होने वाली यूनानी भाषा में लिखा होता था।
विनिमय दर
भारतीय विदेशी विनिमय का इतिहास अपने ही ढंग का है। सन् १८९३ में भारत सरकार ने इंग्लैंड के सिक्के शिलिंग पेंस में रुपए की एक कानूनन दर निर्धारित की थी वह दर "१ रु. = १ शिलिंग ४ पेंस" थी। भारत सरकार इस दर को सन् १९१७ तक बनाए रखने में समर्थ रही। इसके बाद विनिमय की दर का बढ़ना प्रारंभ हुआ। विनिमय की दर के बढ़ने का प्रधान कारण चाँदी की कीमत में वृद्धि थी। चाँदी की कीमत इतनी बढ़ गई थी कि भारत का चाँदी का रुपया प्रामाणिक सिक्का हो गया। सन् १९१८ में यह दर १ शि. ६ पें. हो गई। मई और अगस्त, सन् १९१९ में यह दर क्रमश: १ शि. ८ पें. और १ शि. १० पें. हो गई। चाँदी की कीमत फिर भी बढ़ती ही गई। इसी वर्ष विनिमय की दर सितंबर में २ शिलिंग, नवंबर में २ शि. २ पें. तथा दिसंबर में २ शि. ४ पें. तक बढ़ गई।